En snarrådig nabo kan tage æren for, at en brand i et udhus på Klim Strandvej i Klim ved Fjerritslev ikke spredte sig til stuehuset. Ilden havde allerede fortæret det meste af udhuset, der blandt andet indeholdt en knallert og flere gasflasker, der dog ikke nåede at eksplodere. Men inden flammerne spredte sig de fem meter hen til huset, havde naboerne ringet efter hjælp – og brandfolkene fra Nordjyllands Beredskab kunne rykke ud og få bugt med flammerne. Brandårsagen kender man endnu ikke. - Der skete voldsom skade på udhuset, men vi ved ikke, hvorfor der gik ild i det. Det vil vi nu undersøge nærmere, siger vagtchef ved Nordjyllands Politi, Poul Bastberg.

Opsummering:
Gasflaskerne i udhuset nåede ikke at eksplodere, fordi en kvik nabo tilkaldte hjælp med det samme.